**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-05-25 Nr. TAR-62

 Posėdžio data – 2021 m. gegužės 19 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

 1. SVARSTYTA. Pritarimas Klaipėdos miesto savivaldybės viešosios įstaigos „Klaipėda ID“ 2020 m. veiklos ataskaitai.

 Pranešėja – R. Švelniūtė. Sako, kad Klaipėdos miesto savivaldybės (toliau Savivaldybė) tarybos sprendimo projektu siekiama įgyvendinti teisės aktuose nustatytą reikalavimą – Savivaldybės tarybai priimti sprendimus dėl savivaldybės valdomų įmonių metinių veiklos ataskaitų. Pagrindinės veiklos kryptys – investuotojų pritraukimas ir aptarnavimas, investicinės aplinkos gerinimas, ekonominė miesto rinkodara ir kūrybinių industrijų konsolidavimas. Pažymi, kad praėję metai buvo sunkūs ir dėl personalo kaitos, trumpai papasakoja apie veiklas, darbą su vystytojais. R. Švelniūtė informuoja, kad sprendimo projekto aiškinamajame rašte yra techninė klaida, todėl ją ištaisys.

 E. Songalienė, „Klaipėda ID“ įstaigos direktorė, atsako į klausimus.

 A. Kaveckis siūlo pritarti sprendimo projektui bendru sutarimu.

 A. Vaitkus linki įstaigai ir valdybai rasti formą, kaip įvertinti įstaigos naudingumą (darbo vietų, GPM ir kt.). Prašo komiteto narių pritarti siūlymui – rekomenduoti Savivaldybės administracijai pavesti „Klaipėda ID“ kitais metais pateikti kaštų ir naudos analizę.

 NUTARTA:

* 1. Pritarti pateiktam sprendimo projektui (bendru sutarimu).
	2. Ištaisyti klaidą aiškinamajame rašte.

 1.3. Rekomenduoti Savivaldybės administracijai pavesti „Klaipėda ID“ kitais metais pateikti kaštų ir naudos analizę.

Posėdžio pirmininkas Aidas Kaveckis

Posėdžio sekretorė Lietutė Demidova